Sejarah Kota Burnside

Sejarah Kota Burnside, sebuah kawasan kerajaan tempatan di kawasan metropolitan Adelaide, yang telah menjangkaui tempoh masa sebanyak tiga abad. Sebelum penempatan Eropah, Burnside telah didiami oleh penduduk Kaurna, yang telah tinggal di sekitar Sungai Torrens semasa musim dingin dan semasa musim panas di Adelaide Hills. 

Tidak lama selepas  penjajahan British terhadap Australia Selatan pada tahun 1836, para peneroka mula memperoleh harta di kaki bukit yang terletak di sebelah timur bandar Adelaide . Kampung Magill pada masa itu telah dibahagikan pada tahun 1838. Seorang warga Scotland bernama Peter Anderson, bersama keluarganya merupakan seorang  peneroka rasmi pertama di kawasan yang kini dikenali sebagai pinggiran kota Burnside pada tahun 1839. Mereka telah menamakan kawasan itu bersempena lokasi hartanya yang bersebelahan dengan Second Creek (dalam bahasa Scots, "Burn" bermaksud anak sungai atau sungai. ). Kampung Burnside telah ditubuhkan tidak lama selepas itu, dan Majlis Daerah Burnside telah diwartakan ataupun dirasmikan  pada tahun 1856, di mana majlis tersebut akan dipecahkan daripada Majlis Daerah Torrens Timur yang lebih besar. Tunjang utama ekonomi pada peringkat permulaan Burnside ialah kegiatan tanaman anggur, kegiatan perlombongan dan ladang zaitun. Glen Osmond mempunyai simpanan mineral yang banyak, dan ladang anggur telah ditubuhkan di Magill dan kawasan Stonyfell. 

Dewan majlis pada masa sekarang telah dibina pada tahun 1926 di Tusmore ; majlis itu akhirnya dijadikan sebuah perbandaran pada tahun 1935. Dengan kadar pertumbuhan dan pembangunan yang kukuh di seluruh rantau tersebut, Burnside telah diisytiharkan sebagai sebuah bandar pada tahun 1943. Waktu zaman 1960-an telah  mendatangkan pembinaan perpustakaan komuniti dan pusat renang ke Burnside; kedua-duanya telah turut diperluas dan dinaik taraf antara tahun 1997 dan tahun 2001.








 Bacaan lanjut